કિંગ્સ્ટનની ઘાસવાળી વિકેટ પર ભારતના ત્રણેય ફાસ્ટ બોલર ઈશાંત શર્મા, ઉમેશ યાદવ અને મોહંમદ શમીને શાનદાર પ્રદર્શન કરવું પડશે. બીજી તરફ આ પીચ યજમાન ટીમને માફક આવે તેવી છે. તેઓ પોતાના ફાસ્ટ બોલિંગ આક્રમણમાં વધારો કરશે. અંડર-૧૯ ટીમના ફાસ્ટ બોલર અલ્જારી જોસેફને ટીમમાં સામેલ કરાયો છે, જ્યારે મિગુલ કમિન્સ પણ અંતિમ ઈલેવનમાં સ્થાન પામે તેવી શક્યતા છે. જોસેફે બાંગ્લાદેશમાં રમાયેલા અંડર-૧૯ વિશ્વકપમાં ૧૩ વિકેટ ઝડપી હતી.